ddrg/super_eurlex huggingface dataset:
(6)

Af klarhedshensyn bør budgetlofterne for 2014 for enkeltbetalingsordningen, efter at de lofter, der er fastsat for de betalinger, der er nævnt i artikel 52, 53, 68 og 72a i forordning (EF) nr. 73/2009, er fratrukket lofterne i bilag VIII til samme forordning, offentliggøres. Det beløb, der skal fratrækkes de lofter, der er fastsat i nævnte bilag for at finansiere den særlige støtte som omhandlet i artikel 68 i forordning (EF) nr. 73/2009, svarer til forskellen mellem det samlede beløb for den særlige støtte, som medlemsstaterne har anmeldt, og de beløb, der er anmeldt til finansiering af den særlige støtte i overensstemmelse med artikel 69, stk. 6, litra a), i denne forordning. Hvis en medlemsstat, der gennemfører enkeltbetalingsordningen, beslutter at yde den støtte, der er nævnt i artikel 68, stk. 1, litra c), i forordning (EF) nr. 73/2009, skal det beløb, der anmeldes til Kommissionen, medregnes under loftet for enkeltbetalingsordningen, da denne støtte udgør en forhøjelse af enhedsværdien og/eller antallet af betalingsrettigheder for landbrugeren.
En komponent med trykte kredsløb frembudt til indbygning i en fjernsynsmodtager med en LCD-skærm og en videogengiver. Komponenten omfatter følgende grænseflader til tilslutning af eksternt udstyr: — VGA-indgang — HDMI-indgange (understøtter HDCP) — RGB-videoindgange (SCART-stik) — komponentvideo indgang — CVBS-video indgang og udgang — audio indgang og udgang — højttalere udgang — USB-stik. Komponenten omfatter også en række interne grænseflader, f.eks. LVDS-grænseflade (low-voltage differential signalling) til tilslutning af en LCD-skærm og en grænseflade til den interne strømforsyning. Komponenten omfatter ikke en såkaldt »tuner« med radiofrekvente kredsløb (RF-blok), mellemfrekvente kredsløb (IF-blok) og demodulationskredsløb (DEM-blok) til at modtage digitale fjernsynssignaler. LCD-skærmen er ikke inkluderet, når varen frembydes. Komponenten har en række funktioner, f.eks. analog-digital konvertering, videoafkodning (f.eks. MPEG4), skalering, audioafkodning, audioforstærkning, HDMI-modtager og LVDS-signalsender for en LCD-skærm. Ud over standardvideo- eller fjernsynssignaler, kan scaleren også konvertere en række indkommende opløsninger af automatisk databehandlingsmaskine-typen (op til 1 920 × 1 080 pixel) til en LCD-skærms standardopløsning. Komponenten kan gengive billeder og lyd fra en USB-hukommelse.

8529 90 65
1. Et turbinehjul af nikkelbaseret legering bestående af radialt anbragte blade og et nav, der skal anbringes på motorakslen på en turbolader til udblæsningsgas. Hjulet er den komponent i en turbine, som omdanner energien af den indkommende udblæsningsgas til en roterende bevægelse, der driver turboladerens kompressorhjul. (1) Se billede 1.

8411 99 00
Et nyt motorkøretøj af pickuptypen, med forbrændingsmotor med kompressionstænding, med slagvolumen på 2 179 cm3, og med en manuel gearkasse med fem fremadgående gear og ét bakgear. Dets samlede bruttovægt er på ca. 2 950 kg og dets samlede lastekapacitet er på ca. 1 000 kg. Akselafstanden er på 3 150 mm. Motorkøretøjet har to seperate områder: — En firedørs kabine, hvor alle døre er udstyret med vinduer; der er fem sæder, herunder førersædet, i to rækker (to forsæder og tre bagsæder). Kabinen har et standardinteriør med manuelt styret aircondition, standardsæder med justerbare tretrins sikkerhedsseler, justerbare nakkestøtter foran, en justerbar ratsøjle og belysning til passagerdelen. Det er udstyret med en radiomodtager. — Et åbent lad med en længde på 1 429 mm, udstyret med kroge til fastgørelse af lasten.

8703 32 19
1. En plastikslange af en længde på 142 cm med en plastikballon i den ene ende (et såkaldt »ballonkateter«). Den proksimale del af kateteret har en diameter på 0,63 mm og er et hyposlange belagt med polytetrafluorethylen (PTFE). Den distale del af kateteret har en diameter på 0,79-1,02 mm og er fremstillet af polyetherblocamid (PEBA) og belagt med hydrofilt materiale. Ballonen har en længde på 6-27 mm og en diameter på 2-5 mm. Slangen har en Luermuffe, en atraumatisk (fleksibel) spids og to guldmarkørbånd. Luermuffen gør det muligt at forbinde slangen med en pumpeanordning, som anvendes til at inflatere ballonen med. Den atraumatiske spids benyttes til at fremføre kateteret via en åre op gennem kroppen til koronararteriet. Når kateteret har nået det rette sted i koronararteriet, er ballonen inflateret, således at fedtaflejringerne (aterosclerose plaque) bliver presset op mod væggen på åren. Ved at sammenpresse plaquet øges den indre diameter i åren. Markørbåndet gør det muligt at lokalisere den atraumatiske spids' nøjagtige position i kroppen. Ballonkateteret fjernes fra kroppen og bortskaffes efter behandlingen. Varen leveres emballeret og er steriliseret. (1) Se billede 1.

9018 39 00
(3)

For at holde omfanget af de oplysninger, der skal meddeles, inden for rimelige rammer bør kun oplysninger, der er relevante for vurderingen af en oprindelig meddelelse, indberettes til de kompetente myndigheder. Den oprindelige meddelelse bør indeholde oplysninger, der gør det muligt at identificere filialen og det kreditinstitut, der ønsker at etablere denne filial, samt oplysninger, der gør det muligt at undersøge kreditinstituttets påtænkte driftsplan for filialen. I disse oplysninger bør indgå finansielle overslag for de næste tre år, således at de kompetente myndigheder kan sikre, at filialens aktiviteter ikke undergraver kreditinstituttets soliditet i fremtiden. Af oplysningerne bør også fremgå niveauet for og omfanget af beskyttelsen af filialens kunder.
(6)

Den 1. juni 2011 modtog Kommissionen og medlemsstaterne den videnskabelige udtalelse fra autoriteten, som konkluderede, at anprisningen »forebygger dårlig ånde ved at neutralisere flygtige svovlholdige forbindelser i mund og mundhule« vedrører lugten af ånde snarere end en kropsfunktion som påkrævet i henhold til artikel 13 i forordning (EF) nr. 1924/2006. I forbindelse med evalueringen af anprisningen blev ansøgeren anmodet om at redegøre for, hvordan den foreslåede anprisning vedrører en kropsfunktion. Ansøgeren anførte, at produktionen af flygtige svovlholdige forbindelser og halitosis som en del af mundens og mundhulens bakterieflora hænger sammen med mundens og mundhulens funktion og derved med en kropsfunktion. Autoriteten bemærkede imidlertid, at den fremlagte dokumentation ikke beviste, at den kemiske neutralisering af flygtige svovlholdige forbindelser i munden, med det formål at forbedre dårlig ånde, udgør en fysiologisk virkning i forhold til en kropsfunktion. Ansøgeren har således ikke dokumenteret, at zink har en fysiologisk virkning i forhold til en kropsfunktion som påkrævet i henhold artikel 13, stk. 1, litra a), i forordning (EF) nr. 1924/2006. Eftersom anprisningen således ikke opfylder kravene i forordning (EF) nr. 1924/2006, bør den ikke godkendes.
(5)

Eksponeringer mod en juridisk person bør i princippet henføres til den medlemsstat eller det tredjeland, hvor denne person er registreret. Imidlertid kan stedet for en juridisk persons faktiske hovedsæde være forskelligt fra det sted, hvor personen er registreret. Dette er blevet anerkendt af Domstolen i dens afgørelser i sag C-81/87 (Daily Mail), C-212/97 (Centros), C-208/00 (Überseering), C-167/01 (Inspire Art), C-411/03 (Sevic) og C-210/06 (Cartesio). Med henblik på at sikre en korrekt fordeling af den kontracykliske kapitalbuffer i disse tilfælde bør institutter, som er vidende om, at der består en sådan forskel for en låntagers vedkommende, henføre de relevante eksponeringer til stedet for den pågældende juridiske persons faktiske hovedsæde.
(1)

I overensstemmelse med Rådets forordning (EF) nr. 2488/2000 (2) indefryses alle midler og andre finansielle ressourcer, der befinder sig uden for Forbundsrepublikken Jugoslavien, og som tilhører Slobodan Milosevic og fysiske personer, der er knyttet til ham, og sådanne midler og andre finansielle ressourcer må ikke stilles til rådighed for eller til gavn for nogen af de personer, der er anført i bilag I til nævnte forordning.
(8)

Et af målene med forordning (EF) nr. 1924/2006 er at sikre, at sundhedsanprisninger er sandfærdige, klare, pålidelige og anvendelige for forbrugeren, og i den forbindelse at formuleringen og præsentationen af sundhedsanprisninger tages i betragtning. Anprisninger, der i kraft af deres formulering har samme betydning for forbrugerne som en godkendt sundhedsanprisning, idet de viser den samme sammenhæng mellem en fødevarekategori, en fødevare eller en af dens bestanddele og sundhed, bør derfor også være omfattet af de i bilaget til nærværende forordning angivne anvendelsesbetingelser.
(5)

Autoriteten konkluderede også, at resultaterne af metaanalysen viste, at suppleringen af søers kost med tilsætningsstoffet i den anbefalede dosis medførte et statistisk set betydeligt lavere vægttab blandt søerne under laktation, uden at det havde indflydelse på de andre parametre, der blev vurderet. Da det lave vægttab, som autoriteten anfægter pga. manglende biologisk/fysiologisk relevans, blev anset for at være et betydeligt zooteknisk parameter, blev det konkluderet, at de fremlagte in vivo-undersøgelser opfylder betingelserne for dokumentation af de lakterende søers effektivitet.
(3)

Nultoldsatsen for dette vand og disse andre drikkevarer er blevet midlertidigt suspenderet for Norge for en ubegrænset periode ved aftalen i form af brevveksling mellem Det Europæiske Fællesskab og Kongeriget Norge om protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge (5) (i det følgende benævnt »aftalen i form af brevveksling«), godkendt ved afgørelse 2004/859/EF. I henhold til aftalen i form af brevveksling er toldfri import af varer henhørende under KN-kode 2202 10 00 og ex 2202 90 10 med oprindelse i Norge kun tilladt inden for et toldfrit kontingent. Import ud over kontingentet belægges med en told.
(5)

For at minimumsbeløbet for erhvervsansvarsforsikringen eller den tilsvarende garanti kan fastsættes klart, og for at sikre en mere harmoniseret tilgang i hele Unionen bør anvendelsen af dette minimumsbeløb fastsættes pr. krav og pr. år. Europa-Parlamentets og Rådets direktiv 2002/92/EF (2) indeholder et krav om et minimumsbeløb for erhvervsansvarsforsikringen eller den tilsvarende garanti gældende pr. år og pr. krav. De fleste forsikringsformidlere, og deres forsikrere, er således bekendt med denne tilgang, og det er derfor hensigtsmæssigt at indføre en lignende ordning for kreditformidlere. De fleste medlemsstater, i hvis nationale lovgivning det kræves, at kreditformidlere har en erhvervsansvarsforsikring, anvender desuden en sådan tilgang. Der bør derfor i bestemmelserne om erhvervsansvarsforsikring for kreditformidlere være en sådan sondring pr. år og pr. krav.
(5)

For at sikre, at EU-fartøjerne kan genoptage fiskeriet, er det i protokollen fastsat, at den kan anvendes midlertidigt af begge parter fra datoen for undertegnelsen. Denne forordning bør derfor finde anvendelse fra datoen for undertegnelsen af protokollen —
(1)

Medlemsstaterne skal sikre, at operatører og ejere af offshore olie- og gasanlæg som minimum meddeler den kompetente myndighed oplysninger om indikatorer for større farer, jf. bilag IX til direktiv 2013/30/EU. Disse oplysninger skulle gøre det muligt for medlemsstaterne at udsende tidlig varsling om en potentiel forringelse af sikkerheds- og miljømæssigt afgørende barrierer og sætte dem i stand til at træffe forebyggende foranstaltninger, herunder i lyset af deres forpligtelser i henhold til Europa-Parlamentets og Rådets direktiv 2008/56/EF af 17. juni 2008 om fastlæggelse af en ramme for Fællesskabets havmiljøpolitiske foranstaltninger (havstrategirammedirektivet). (2)
(4)

Den Europæiske Fødevaresikkerhedsautoritet (»autoriteten«) konkluderede i sin udtalelse af 8. april 2014 (2), at præparatet af fumonisinesterase produceret af Komagataella pastoris (DSM 26643) under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet. Den konkluderede også, at præparatet kan biotransformere fumonisiner til mindre giftige forbindelser fra kontamineret foder til svin. Autoriteten mener ikke, at der er behov for særlige krav om overvågning efter markedsføringen. Den har ligeledes gennemgået den rapport om analysemetoden for fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
(4)

Den Europæiske Fødevaresikkerhedsautoritet (»autoriteten«) konkluderede i sin udtalelse af 8. april 2014 (6), at præparatet af Saccharomyces cerevisiae CBS 493.94 under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet. Autoriteten konkluderede også, at anvendelsen af præparatet kan øge malkekøers mælkeydelse, og at virkningen kan ekstrapoleres til mindre udbredte drøvtyggere, der anvendes til mælkeproduktion. Autoriteten konkluderede derudover, at anvendelsen af præparatet kan forbedre produktionen af kvæg, der opdrættes til slagtning, og at denne virkning kan ekstrapoleres til mindre udbredte drøvtyggere, der opdrættes til slagtning. Autoriteten mener ikke, at der er behov for særlige krav om overvågning efter markedsføringen. Den har ligeledes gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
Permethrin

IUPAC-navn: 3-phenoxybenzyl (1RS,3RS;1RS,3SR)-3-(2,2-dichlorovinyl)-2,2-dimethylcyclopropanecarboxylate EF-nr.: 258-067-9 CAS-nr.: 52645-53-1 Cis-trans-forholdet er 25-75.

930 g/kg

1. maj 2016

30. april 2026

8
Tralopyril

IUPAC-navn: 4-brom-2-(4-chlorphenyl)-5-(trifluormethyl)-1H-pyrrol-3-carbonitril EF-nr.: Ikke relevant CAS-nr.: 122454-29-9

975 g/kg

1. april 2015

31. marts 2025

21
Et solpanel, der måler ca. 2 × 2 m, bestående af 25 glasvakuumrør monteret parallelt og indbyrdes forbundet via et opsamlingsrør. Hvert vakuumrør består af to koncentriske rør, som indeholder en varmetransporterende væske. Den indvendige del af hvert rør er belagt med et absorberende lag. Solenergien absorberes af dette lag på de indvendige rør og omdannes til varmeenergi. Varmen overføres derefter til den varmetransporterende væske, som bliver til gas og stiger og overfører varmen til opsamlingsrøret (et forgreningsrør i kobber). Varmen overføres efterfølgende fra opsamlingsrøret til en vandbeholder via et rørsystem, som indeholder varmetransporterende væske, der cirkulerer ved hjælp af en pumpe, som styres af en betjeningsmekanisme. Pumpen, betjeningsmekanismen, rørsystemet og vandbeholderen følger ikke med artiklen. Solpanelet anvendes i vandopvarmningssystemer og monteres på taget.

8419 19 00
Når det er tilsluttet et fjernsyn eller en skærm, giver apparatet brugeren mulighed for at få adgang til internettet, f.eks. for at sende og modtage e-mails, se videoer, spille spil eller downloade programmer. Det er også i stand til at gengive multimediefiler såsom video-, foto- og musikfiler fra hukommelseskort eller USB-hukommelser.

Tarifering i henhold til almindelig bestemmelse 1, 3 b) og 6 vedrørende den kombinerede nomenklatur, supplerende bestemmelse 3 til kapitel 85 samt teksten til KN-kode 8528, 8528 71 og 8528 71 91.

Apparatet er indrettet til at udføre to eller flere alternative funktioner, jf. bestemmelse 3 til afsnit XVI, (automatisk databehandling under pos. 8471, telekommunikation under pos. 8517, videogengivelse under pos. 8521 og fjernsynsmodtagelse under pos. 8528). Det er ikke muligt at bestemme apparatets primære funktion, da hver funktion er lige vigtig for apparatets anvendelse. Derfor tariferes apparatet under den position, som har det højeste nummer blandt de positioner, der i lige grad kan komme i betragtning. Tarifering under 8471, 8517 og 8521 er derfor udelukket.

Da apparatet gør det muligt at udveksle informationer interaktivt, men ikke indeholder en videotuner, tariferes det under KN-kode 8528 71 91 som apparater med en mikroprocessorstyret anordning med indbygget modem, der giver adgang til internettet og gør det muligt at udveksle informationer interaktivt og modtage fjernsynssignaler (såkaldte »set-top bokse med kommunikationsfunktion«, herunder apparater med indbygget udstyr, der kan udføre en optagelses- eller gengivelsesfunktion, forudsat de bevarer den væsentlige karakter af en set-top boks med kommunikationsfunktion).
En kannuleret, cylindrisk vare med gevind af en ekstra hærdet titanlegering med en længde mellem 20 til 56 mm. Varen har et kannuleret skaft med en ydre diameter på 4 mm og et hoved med en sekskantet kærv. Skaftet er gevindskåret i hele længden med 2 mm gevindstigning. Varen er i overensstemmelse med ISO/TC 150-standarder for implantatskruer og frembydes til brug inden for traumekirurgi til behandling af knoglebrud. Den skal anbringes i kroppen med specialværktøj og ved hjælp af en ledetråd som indsættes i den kannulerede skrue, og dermed sikrer en præcis placering gennem et lille snit i kroppen. På indførselstidspunktet frembydes den i en steril emballage. Varen er forsynet med et nummer og kan dermed spores gennem hele produktions- og distributionsfasen.

9021 10 90
En massiv, cylindrisk vare med gevind (en såkaldt »pangea dual core screw«) af en ekstra hærdet titanlegering med en længde mellem 20 til 45 mm. Skaftet er gevindskåret i hele længden med et dobbelt kernegevind og en overgangszone til ændringen af kernediameteren. Varen har en konstant ydre diameter på 4,0 mm med en selvskærende profil og en stump, gevindskåren spids. Varen har et polyaksialt (bevægeligt) U-formet hoved med et indvendigt gevind, der giver mulighed for en vinkling på 25° omkring aksen med henblik på en justering. Varen har en specialudformet, sadelformet låseskrue til fastspænding af en stang (frembydes særskilt) i hovedet. Varen er i overensstemmelse med ISO/TC 150-standarder for implantatskruer og frembydes til brug inden for traumekirurgi som en del af et system til efterfølgende stabilisering af rygsøjlen. Den anbringes med specialværktøj. På indførselstidspunktet frembydes den ikke i en steril emballage. Varen er forsynet med et nummer og kan dermed spores gennem hele produktions- og distributionsfasen. (1) Se billedet

9021 10 90
(6)

For at sikre, at EU-fartøjerne kan genoptage fiskeriet, er det i protokollen fastsat, at den kan anvendes midlertidigt af begge parter fra datoen for undertegnelsen. Denne forordning bør derfor finde anvendelse fra datoen for undertegnelsen af protokollen —
(1)

Formålet med artikel 19 i bilag XIII til personalevedtægten, som senest ændret ved Europa-Parlamentets og Rådets forordning (EU, Euratom) nr. 1023/2013 (2), er at sætte Unionens institutioner i stand til at træffe de nødvendige foranstaltninger til at bilægge deres tvister om tilpasningerne for 2011 og 2012 af vederlag og pensioner og tilpasningen for 2011 af pensionsbidragssatsen for at efterkomme en dom fra Den Europæiske Unions Domstol under hensyntagen til personalets berettigede forventning om, at Rådet hvert år træffer afgørelse om en tilpasning af satsen for pensionsbidraget.
(7)

Transaktionsstrukturen bør ikke udgøre en yderligere eksponering, hvis omstændighederne i forbindelse med transaktionen sikrer, at tab på en eksponering mod denne transaktion kun kan hidrøre fra misligholdelse i forbindelse med underliggende aktiver. Transaktionen bør antages at forårsage en yderligere eksponering, hvis den indebærer, at en bestemt person er forpligtet til at betale et beløb i tillæg til eller i det mindste som et forskud på pengestrømmene fra de underliggende aktiver, idet denne persons misligholdelse kunne påføre investorer yderligere tab, selv om misligholdelsen ikke vedrører et underliggende aktiv. Transaktionen bør også antages at forårsage en yderligere eksponering, hvis omstændighederne i forbindelse med transaktionen bevirker, at pengestrømme omdirigeres til en person, som ikke er berettiget til at modtage dem, idet investorer kunne påføres yderligere tab, selv om misligholdelsen ikke vedrører et underliggende aktiv. Institutter for kollektiv investering i værdipapirer (investeringsinstitutter), jf. Europa-Parlamentets og Rådets direktiv 2009/65/EF (2), bør ikke antages at forårsage en yderligere eksponering, idet pengestrømme ikke kan omdirigeres til en person, som ikke er berettiget i henhold til transaktionen til at modtage disse pengestrømme. Dette bør også antages at gælde for enheder, som er omfattet af tilsvarende krav i henhold til EU-retsakter eller lovgivningen i tredjelande.
3.

Den anden voksenundervisningsundersøgelse tilrettelægges på en sådan måde, at skønnet for den absolutte fejlmargen ikke overskrider 1,4 procentpoint for så vidt angår den skønnede deltagelse i ikke-formel teoretisk og praktisk uddannelse for den samlede referencepopulation på 25-64 år. Dette krav lempes, således at tærsklen er 1,7 procentpoint for lande med en population af 25-64-årige på mellem 1 og 3,5 millioner. Dette krav lempes, således at tærsklen er 2,0 procentpoint for lande med en population af 25-64-årige på under 1 million.
DA Den Europæiske Unions Tidende L 315/1

KOMMISSIONENS GENNEMFØRELSESFORORDNING (EU) Nr. 1170/2014

af 29. oktober 2014

om berigtigelse af den slovenske udgave af forordning (EF) nr. 504/2008 om gennemførelse af Rådets direktiv 90/426/EØF og 90/427/EØF for så vidt angår metoder til identifikation af enhovede dyr

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets direktiv 2009/156/EØF af 30. november 2009 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (1), særlig artikel 4, stk. 4,

under henvisning til Rådets direktiv 90/427/EØF af 26. juni 1990 om zootekniske og genealogiske betingelser for samhandelen inden for Fællesskabet med enhovede dyr (2), særlig artikel 4, stk. 2, litra c) og d), artikel 6, stk. 2, andet led, og artikel 8, nr. 1), første afsnit,

under henvisning til Rådets direktiv 94/28/EF af 23. juni 1994 om principperne for de zootekniske og genealogiske betingelser for import af dyr og deres sæd, æg og embryoner fra tredjelande og om ændring af direktiv 77/504/EØF om racerent avlskvæg (3), særlig artikel 3, stk. 4, og

ud fra følgende betragtninger:

(1) I den slovenske udgave af Kommissionens forordning (EF) nr. 504/2008 (4) er udtrykket »alle former, herunder VEE« ukorrekt oversat, og den slovenske udgave bør derfor berigtiges. De øvrige sprogudgaver er ikke berørt.

(2) Forordning (EF) nr. 504/2008 bør derfor berigtiges.

(3) Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed og Den Stående Zootekniske Komité —

VEDTAGET DENNE FORORDNING:

Artikel 1

Vedrører kun den slovenske udgave.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 29. oktober 2014. På Kommissionens vegne José Manuel BARROSO Formand

(1) EUT L 192 af 23.7.2010, s. 1.

(2) EFT L 224 af 18.8.1990, s. 55

(3) EFT L 178 af 12.7.1994, s. 66

(4) Kommissionens forordning (EF) nr. 504/2008 af 6. juni 2008 om gennemførelse af Rådets direktiv 90/426/EØF og 90/427/EØF for så vidt angår metoder til identifikation af enhovede dyr (EUT L 149 af 7.6.2008, s. 3).